CELEX: 62020TN0602
Language: et
Date: 2020-09-30 00:00:00
Title: Kohtuasi T-602/20: 30. septembril 2020 esitatud hagi – MS versus komisjon

30.11.2020   
            
            
               ET
            
            
               Euroopa Liidu Teataja
            
            
               C 414/41
            
         
      30. septembril 2020 esitatud hagi – MS versus komisjon
      (Kohtuasi T-602/20)
      (2020/C 414/62)
      Kohtumenetluse keel: saksa
      
         Pooled
      
      
         Hageja: MS (esindaja: advokaat M. Medla)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus, mida on täpsustatud kaebuse esemeks olevas otsuses;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi on esitatud Euroopa Komisjoni Individuaalsete maksete haldamise ja maksmise ameti (PMO) üksuse „Pensionid ja suhted endiste ametnike ja teenistujatega“ (PMO 4) 3. detsembri 2019. aasta otsuse PMO 4, TFT IN, 0425863600 peale, mida on täpsustatud Euroopa Komisjoni personalihalduse ja julgeoleku peadirektoraadi (DG HR) õigus- ja partnerlusküsimuste osakonna (DIR E) 2. büroo „Kaebused ja juhtumihaldus“30. juuni 2020. aasta otsuses, millega hageja kaebus vaidlustatud otsuse peale rahuldamata jäeti.
      Hagi põhineb ühelainsal väitel, mille kohaselt on rikutud Euroopa Liidu personalieeskirjade (1) VIII lisa artikli 11 lõike 2 teist lõiku koostoimes Euroopa Kohtu halduskomitee [28. aprilli] 2004. aasta otsuse personalieeskirjade VIII lisa artiklite 11 ja 12 (pensioniõiguste ülekandmine) üldiste rakendussätete kohta artikli 7 lõike 1 teise lõiguga.
      Hageja väidab, et kostja tegi valesti, kui lähtus hageja pensioniõigusliku staaži aastate arvutamisel tegelikult ülekantud ja kuni ülekandmistaotluse kuupäevani 3,9 protsendise aastamääraga diskonteeritud kapitali summast. Kostja oleks selle asemel pidanud arvutuse aluseks võtma pensioniõiguste väärtuse, mille talle teatas liikmesriigi pensioniskeemi haldamise eest vastutav asutus ülekandmistaotluse kuupäeva seisuga. Selle tulemusel oleks arvesse võetav pensioniõigusliku staaži aastate arv olnud rohkem kui 20 % suurem.
      
         (1)  Määrus nr 31 (EMÜ) 11 (Euratom), millega kehtestatakse Euroopa Majandusühenduse ja Euroopa Aatomienergiaühenduse ametnike personalieeskirjad ning muude teenistujate teenistustingimused (EÜT 1962, P 045, lk 1385).